OpenLLM-France/wikimedia huggingface dataset:
# Volta Garaia

Volta Garaiko Errepublika (frantsesez: République de Haute-Volta) 1958ko abenduaren 11an Frantziar Batasunaren barnean ezarritako kolonia autonomoa izan zen. Autonomia lortu baino lehen Frantziar Volta Garaia eta Frantziar Mendebaldeko Afrikako zati bat izan zen. 1960ko abuztuaren 5ean Frantziarekiko independentzia osoa lortu zuen.
1983ko abuztuaren 4an, Thomas Sankarak estatu-kolpe militar baten bitartez boterea lortu zuen. Estatu-kolpearen ondorioz, Iraultzaren Batzar Nazionala eratu zuen bera presidentea zelarik. Sankarak izen aldaketa proposatu zuen eta kolpearen lehenengo urteurrenean Volta Garaia Burkina Faso bilakatu zen, euskaraz "jende ohoretsuaren herrialdea" esan nahi duena.
Volta Garaia izenak herrialdea Volta ibaiaren goialdeko zatian dagoela esan nahi du. Ibaiak hiru zatitan banatuta dago: Volta Beltza, Volta Zuria eta Volta Gorria, herrialdeko banderan agertzen ziren hiru koloreak hain zuzen ere.

## Agintariak
### Volta Garaiko Errepublika Autonomoa (1958-1960)

* Mandatari Gorenak
** Max Berthet (1958ko abenduaren 11a - 1959ko otsaila)
** Paul Masson (1959ko otsaila - 1960ko abuztuaren 5a)
* Gobernu Batzarraren presidenteak
** Maurice Yaméogo (1958ko abenduaren 11a - 1960ko abuztuaren 5a)

### Volta Garaiko Errepublika independentea (1960-1984)

* Estatu-buruak
** Maurice Yaméogo (1960ko abuztuaren 5a - 1966ko urtarrilaren 4a)
** Sangoulé Lamizana (1966ko urtarrilaren 4a - 1980ko azaroaren 25a)
** Saye Zerbo (1980ko azaroaren 25a - 1982ko azaroaren 7a)
** Jean-Baptiste Ouédraogo (1982ko azaroaren 8a - 1983ko abuztuaren 4a)
** Thomas Sankara (1983ko abuztuaren 4a - 1984ko abuztuaren 4a)
* Gobernu buruak (1971n sortutako kargua)
** Gérard Kango Ouédraogo (1971ko otsailaren 13a - 1974ko otsailaren 8a)
** Sangoulé Lamizana (1974ko otsailaren 8a - 1978ko uztailaren 7a)
** Joseph Conombo (1978ko uztailaren 7a - 1980ko azaroaren 25a)
** Saye Zerbo (1980ko azaroaren 25a - 1982ko azaroaren 7a)
** Thomas Sankara (1983ko urtarrilaren 10a - 1983ko maiatzaren 17a)

## Erreferentziak

* ↑ Euskaltzaindiko Onomastika zerbitzuak Volta Garaia hobesten du (ikus artikulu honen eztabaida orria), bai eta Ibon Sarasolak (ikus Exotoponimoen euskal formaz ikerketaren 1057. orrialdea) ere. Nahiz eta Euskaltzaindiaren Munduko leku-izen nagusiak euskaraz eta Euskal Herriaren inguruko exonimia zerrendaren 2010eko maiatzaren 5eko bertsioan (23. orrialdea) Burkina Fasoren izen historikotzat Alto Volta aipatzen den, hori akastzat jo dute Euskaltzaindiko Onomastika zerbitzutik.

## Kanpo estekak

* Datuak: Q797422
# Volta Mantovana

Volta Mantovana Italiako udalerri bat da. Mantuako probintzian kokatuta dago, Lombardia eskualdean. 7.220 biztanle ditu, 50,49 kilometro koadroko azaleran banatuta.

## Mugakideak

Volta Mantovanak honako udalerri hauekin egiten du muga:
Guidizzolo Goito Monzambano Valeggio sul Mincio Cavriana Marmirolo

## Kanpo estekak

* Datuak: Q42609
* Multimedia: Volta Mantovana / Q42609
# Volta Redonda

Volta Redonda Brasilgo udalerri bat da, Rio de Janeiroko estatuan kokatua. 261.584 biztanle ditu 182,483 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q276176
* Multimedia: Volta Redonda / Q276176
# Volta Grande

Volta Grande Brasilgo udalerri bat da, Minas Gerais estatuan kokatua. 5.261 biztanle ditu 205,552 km²ko eremuan.

## Ikus, gainera

* Minas Gerais

## Kanpo estekak

* Datuak: Q1778624
* Multimedia: Volta Grande / Q1778624
# Volta aintzira

Volta aintzira (ingelesez: Lake Volta) munduko urtegirik handiena da azaleraren arabera eta laugarrena bolumenaren arabera. Ghana barnean osorik dagoen urtegi honek 8.502 km² azalera du, iparraldeko muturra Yapei herritik gertu eta hegoaldekoa Akosomboko presan izanik. Akosomboko presak Volta Zuria eta Volta Beltza batzen ditu Volta ibai bakarra sortuz.

## Historia

Albert Ernest Kitson geologoak lehendabizikoz 1916an proposatu zuen Akosomboko presa eraikitzea, baina 1961era arte ez zituzten lanak hasi eta 1965era arte ez zituzten bukatu. Volta aintziraren sorreraren ondorioz, 78.000 lagun inguruk eta 200.000 abelburuk bere etxeak galdu zituzten.

## Galeria

* Bertoko ferry bat.
* Aintziraren argazkia.
* Inguruko arbolak.

## Kanpo estekak

* Datuak: Q201679
* Multimedia: Lake Volta / Q201679
# Zirika Irratia

Zirika Irratia Idiazabalgo irratia da. 1989ko abenduan hasi zituen lehen emisioak. Idiazabal eta inguruetan entzun daiteke. 2008an emisioak eten baziren ere 2010ean herritar talde batek irratiaren lanarekin jarraitzea erabaki zuen.

## Saioak

Musika eskaintzeaz gain, larunbat eguerditan Idiazabal Astebete irratsaioa eskaintzen dute. Herriko gazteek parte hartzen dute irratian, eta bertako gaiak lantzen dira.

## Ikus, gainera

* Euskarazko irrati kateak

## Kanpo estekak

* Zirika Irratiaren webgune ofiziala.
* Zirika Irratiaren twitter kontua.
* Zirika Irratiaren facebook kontua.
* Datuak: Q12269366
# Ziri (geometria)

Ziria :
| Taldea | Prismatoideak |
| Aurpegi kopurua | 2 hiruki 3 lauki |
| Ertz kopurua | 9 |
| Erpin kopurua | 6 |
| Propietateak | Ganbila |
Geometrian, ziria poliedro bat da, bi hirukik eta hiru laukik osatua. Ziriak bost aurpegi ditu, bederatzi ertz eta sei erpin.
Ziria prismatoideen azpimultzo bat da.
Ziria kupula digonotzat ere har daiteke.

## Ikus, gainera

* Ziri edo falka

## Kanpo estekak

* (Ingelesez) Weisstein, Eric W.: "Wedge" MathWorld-en.
* Datuak: Q2755127
# Ziriharri

Dobela edo ziriharria arku bat eratzen duen eraikuntza osagai bat da. Material ezberdinetakoa izan daiteke, adreilu edo harrizkoa, esate baterako. Gaur egun, hormigoi armatu edo aurretinkatuan egiten dira.
Arkitektura klasikoari dagokionez, dobela, arkua edo ganga osatzen duten ziri formako harrizko atal bat da, eta bere kokapen erradiala da bere bereizgarria. Erdiko dobela, arkua ixten duena, "giltzarria" da. Muturretako dobelak, pisua jasaten dutenak, "inpostakoak" edo "salmerrak" deitzen dira (abiapuntuko lehen dobela). Dobela baten barnealdeko zatia, "arkubarnera" edo "intradosa" deitzen da, eta, eraikinaren barnean dagoelako ikusten ez den zatia, "arkugainera" edo "estradosa".
Dobelen atalkatzea, dobelak bere erdigunearekiko kokatuak dauden modua da. Dobelek, erdigune bakar baten erradioak jarraitzen dituztenean, arku erradiala deitzen da, erdigune hori, arkuaren erdigunearekin bat ez badator ere. Dobelak, altuera bateraino, horizontalean jartzen direnean, "arku enjarjatu" deitzen da. Arku mozarabiarra da.
Renzo Pianoren Aita Pioren Basilikak (1991-2004), gaur egungo eraikinak egiterakoan, dobelez osaturiko arkuek eskaintzen duten aldaberatasun handia adierazten du.
Dobela deitzen dira, baita ere, arku formako atal bakarrekoak egitea ahalbidetzen duten materialez eginiko gaur egungo egiturei, eta, bere eusguneetan, dobelekin eraikitakoak bezala funtzionatzen dutenak. Sektore zirkular forma izaten ohi dute, eta eraztun aurrefabrikatu bat eratzen duten zenbait elementuren zati dira. Hauek, tunelen eraikuntzan erabiltzen dira.
Sarri, hitz hau, egitura adreiluekin eraikitako harresien barnean hormigoi armatuan elkartzen diren egitura eusguneentzako ere erabiltzen da.

## Motak

Izen hauek dute dobela multzo batzuek, kokapenaren arabera:
* giltzarria: erdiko edo goiko ziriharria.
* kontra-giltzarriak: giltzarriaren kontra daudenak.
* sorbaldak: giltzarria eta giltzurrunen artean aurkitzen direnak.
* giltzurrunak: eusgunetik gertu aurkitzen direnak.
* kontra-salmerrak: salmerraren kontra daudenak.
* salmerrak: inpostaren kontra daudenak

## Erreferentziak

* ↑ Dobela bakarrik ageri da Euskaltzaindiaren hiztegian, biak ageri dira Zehazki eta EHUko arkitektura hiztegian

## Kanpo estekak

* Datuak: Q3316819
* Multimedia: Voussoir / Q3316819
# Ziri esferiko

Geometrian, ziri esferikoa esferaren atal bat da.
Ziri esferikoaren bolumena:
    $V={\frac {\alpha }{2\pi }}\cdot {\frac {4}{3}}\pi r^{3}={\frac {2}{3}}\alpha r^{3}.$
Ziri esferikoaren azalera:
    $A={\frac {\alpha }{2\pi }}\cdot 4\pi r^{2}=2\alpha r^{2}$

## Kanpo estekak

* Datuak: Q7576718
* Multimedia: Spherical wedges / Q7576718
# Ziriako Andonegi

Ziriako Andonegi Andonegi, ezizenez Kuireka (Mutriku, Gipuzkoa, 1912ko martxoaren 16a - 1982), jostuna eta euskal idazlea zen. Aitorren hizkuntza zaharra abestiaren letra da haren lanik ezagunena. Bertsotzat idatzi zuen, 1956ko otsailean.
Kolaboratzaile izan zen Euzkadi eta El Día egunkarietan; Argia, Zeruko Argia eta Euzko Deya astekarietan; eta Euzko-Gogoa, Olerti eta Redención aldizkarietan. Abertzalea zen, eta hogei urte zituela, Mutrikuko batzokiko lehendakari zelarik, herriko hormetan Espainiaren aurkako idatzi batzuk agertu ziren goiz batean. Orduan, Gipuzkoako gobernadoreak 500 pezetako diru zigorra ezarri zion.
Espainiako Gerra Zibilean gudari ibili zen, eta 1937an, Santandertik Frantziara ihesi zihoala, frankistek preso hartu zuten. Gorriak ikusi zituen; jipoitu eta, «escritor vasco separatista» zela eta, heriotza zigorra ezarri zioten. Kendu zioten zigor hura, baina urte mordoxka eman zuen preso, Ondarretako espetxean, Miranda Ebroko kontzentrazio eremuan, Guadalajaran, Segovian...
Haren adiskide Santiago Onaindiak eman zuen horren guztiaren berri, bai eta Ziriakok bere burua deskribatzeko egindako bertso hau plazaratu ere:
| « | Motriku'n jaio nintzan, Motriku'n naiz bizi, Arno-mendi oiñean ur-ertzean azi. Jainko ta euskeraren babesean ezi, gure oitura zaarrak maitatuaz beti. Nere azken-asnasa... emen izan bedi!... | » |
2012. urtetik, bere omenez, izen bereko ipuin lehiaketa antolatzen da urtero Mutrikun.

## Erreferentziak

* 1 2 Santiago Onaindia: Euskal literatura, 6. liburukia. Bilbo, Etor (1971-1977).

## Kanpo estekak

* «Ziriako Andonegi», bertso eta olerkien hemeroteka.
* Ziriako Andonegi ipuin lehiaketa, Mutrikuko udalaren web-gunea
* Datuak: Q12269363
# Ziriako Iturri

Ziriako Iturri Urlezaga Euzkeldun Batzokijaren kide abertzale eta jeltzale historiko bat izan zen. Antzina karlisten gudarosteko kapitaina izana zen.
1894ko uztailaren 14an Sabin Aranak Bilboko Zazpikaleetako Posta kaleko 22. zenbakian Euzkeldun Batzokija elkartea sortu zuen, lasterrera Bizkai Buru Batzarra eta gerora Euzko Alderdi Jeltzalea izango zenaren abiapuntua. Elkartearen irekitze ekitaldian, arratsaldeko seiretan, Ziriako Iturrik lehenbiziko aldiz ikurriña elkartearen balkoian zintzilikatu zuen, hura baitzen elkarteko kiderik zaharrena, orduan berrogeita hamar urte zituen. Honenbestez Eusko abertzaletasunaren ibilbideari ofizialki hasiera eman zioten.
Ikurrina Sabin eta Luis Arana anaiek diseinatu zuten, hasieran Bizkaia independiente baten bandera izateko bakarrik diseinatua izan zen, baina bere hedapen azkarraren ondorioz, azkenik Euskadiren bandera ofiziala eta Euskal Herria osoari loturiko bandera bilakatu zen.
Aipatutako elkarte hau Espainiako Gobernuaren aginduz itxia izan zen eta handik gutxira bertako kideak espetxeratuak, gerora absolbituak izan zirelarik. Elkartea berrirekia izan zen, baina berriz ere itxiarazi zutenez desegina izan zen, halere haren hasierako egitura ondorengo alderdi politikoaren antolaketaren oinarritzat erabilia izan zen.

## Kanpo estekak

* Ziriako Iturri Urzelaga. Euskomedia. (Gaztelaniaz)

## Erreferentziak

* ↑ https://www.noticiasdegipuzkoa.eus/actualidad/ikurrina-etxean/2020/04/06/patria-vasca-y-libertad-120/1023205.html
* Datuak: Q5770176
# Zirikolazko erreka

Zirikolazko erreka Lapurdiko ibaia da, Uhabiaren ibaiadarra dena.

## Geografia

Senpereko iturri desberdinetatik ura jaso ondoren, Uhabia ibaira isurtzen da Bidarten. Guztira, 11,5 kilometroko luzera du.

## Zeharkatutako udalerriak

* Senpere
* Ahetze
* Arbona
* Bidarte

## Ibaiadar nagusiak

* Besaingo erreka
* Uroneko erreka
* Amisolako erreka

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Sandre datu-basea

## Kanpo estekak

* Datuak: Q3575612
# Ziriako Llodio

Ziriako Llodio Goikoetxea (XIX. mendearen erdialdea, Lezama - ????, ????; gaztelaniaz Ciriaco de Llodio) euskal abertzale eta jeltzale bat izan zen. Sabin Arana eta Luis Arana Goiriren adiskidea izan zen.
1894ko uztailaren 15an Euzkeldun Batzokija elkarteko lehendakariorde hautatu zuten, Sabin Arana lehendakaria izan zelarik. (Gaztelaniaz)
Sabin Aranak burututako Bizkaia bere independentziaren alde liburuxkaren aurkezpenean egon zen pertsonetako bat ere izan zen. Bestalde, Sabin eta Luis Arana Goiri anaiekin batera lehenbiziko Bizkai Buru Batzarreko mahakidea ere izan zen. 1897an espainiar agintaritzak Euzkeldun Batzokija elkartea itxitzera behartuarazi zutenean, batzorde kitatzaileko kidetako bat ere izan zen.

## Erreferentziak

* ↑ Euskeldun Batzokiya. Auñamendi Entziklopedia. Euskomedia.org (Gaztelaniaz)
* ↑ Luis Arana Goiriren idazkia. Memoriadigitalvasca.es. Sancho El Fuerte elkargoa.

## Kanpo estekak

* Ziriako Llodioren irudia ikusgai. Auñamendi Entziklopedia. Euskomedia.org (Gaztelaniaz)
* Datuak: Q12269365
# Ziriako Morea

    Artikulu hau Ziriako Morea Goienetxeri buruzkoa da; beste esanahietarako, ikus «Morea (argipena)».
Ziriako Morea Goienetxe (Garaioa, 1854 – Galiziako kostaldea, 1936ko irailaren 8a) euskal ongile eta enpresaburu izan zen.

## Biografia

Ziriako Morea Garaioan jaio zen 1854. urtean. Gaztea zela Argentinara emigratu zuen, eta han ahalegin handiz eta urte gutxiren buruan dirutza handia lortu zuen. Buenos Airesen, harreman zuzena nuen emigratutako hainbat lagunekin, tartean Antonio Arostegi edo Domingo Elizondo. Ohitura zen emigratu dirudunek beren diruarekin beren jaiotza-herriak garatzen laguntzea, eskolak, elizak edo iturriak eraikiz. Hala, Garraldako 1898ko sutearen ondoren, non ia etxe guztiak kiskalita eta suntsituta geratu ziren, haietako batzuk lanean aritu ziren. Domingo Elizondok buztinezko teilak zituzten etxeak eraikitzen lagundu zuen (ordura arte buztinezkoak ziren, eta horrek sua zabaltzen lagundu zuen) eta Antonio Arostegik iturri bat eta garbitoki bat eraiki zituen. Arostegik, gainera, bertako eliza eta eskola eraikitzen lagundu zuen urte batzuk geroago.
Ziriako Morea Domingo Elizondok zuzentzen zuen Iratiko trenbidearen enpresa emakidaduneko lehendakariordea izan zen.

## Erreferentziak

* (Gaztelaniaz) «Genealogía de Ziriako Morea Goienetxe» Geneanet (Noiz kontsultatua: 2021-12-06).

## Kanpo estekak

* Datuak: Q109944349
# Zonnebeke

Zonnebeke, Belgikako mendebaldean dagoen hiria da, Mendebaldeko Flandria probintzian dagoena. Udalerriaren barruan herri hauek daude: Beselare, Geluveld, Passendale, Zandvoorde eta Zonnebeke bera. 2013ko urtarrilaren 1ean 12.380 biztanle zituen. Heuvelland izena nederlanderatik dator eta "mendixken herrialdea" esan nahi du, izatez, udalerria mendixkez inguraturik baitago.

## Kanpo estekak

* (Nederlanderaz) Webgune ofiziala
* Datuak: Q214154
* Multimedia: Zonnebeke / Q214154
# Zonoedro

Geometrian, zonoedroa poliedro ganbila da, non aurpegi bakoitza simetria zentrala duen poligono bat den, hau da, poligono bat inbariante bere erdigunearekiko 180º-ko biraketaren bidez.

## Kanpo estekak

* Datuak: Q2485866
# Zonosaurus

Zonosaurus Gerrhosauridae familiako narrasti genero bat da. Madagaskar eta Seychelles uhartetan bizi dira.

## Espezieak

* Zonosaurus aeneus (Grandidier, 1872)
* Zonosaurus anelanelany Raselimanana, Raxworthy & Nussbaum, 2000
* Zonosaurus bemaraha Raselimanana, Raxworthy & Nussbaum, 2000
* Zonosaurus boettgeri Steindachner, 1891
* Zonosaurus brygooi Lang & Böhme, 1990
* Zonosaurus haraldmeieri Brygoo & Böhme, 1985
* Zonosaurus karsteni (Grandidier, 1869)
* Zonosaurus laticaudatus (Grandidier, 1869)
* Zonosaurus madagascariensis (Gray, 1831)
* Zonosaurus maramaintso Raselimanana, Nussbaum & Raxworthy, 2006
* Zonosaurus maximus Boulenger, 1896
* Zonosaurus ornatus (Gray, 1831)
* Zonosaurus quadrilineatus (Grandidier, 1867)
* Zonosaurus rufipes (Boettger, 1881)
* Zonosaurus subunicolor (Boettger, 1881)
* Zonosaurus trilineatus Angel, 1939
* Zonosaurus tsingy Raselimanana, Raxworthy & Nussbaum, 2000

## Kanpo estekak

* Datuak: Q610069
* Multimedia: Zonosaurus / Q610069
* Espezieak: Zonosaurus
# Zonifikazio

Zonifikazioa da hirigintza plangintzan erabiltzen den metodo bat, udalerri batek edo beste gobernu maila batek lurzorua «zona» izeneko eremutan banatzen duenean. Zona edo eremu horietako bakoitzak garapen berrietarako erregulazio multzo bat du, beste eremuetatik bereizten duena.
Zonak erabilera bakarrerako definitu daitezke (adibidez, bizitegitarako, industriarako...); erabileraren arabera bateragarriak diren zenbait jarduera konbinatu ditzakete; edo, forman oinarritutako zonifikazioaren kasuan, erregulazioek arautu egin ditzakete baimendutako eraikinen dentsitatea, neurria eta forma, edozein direla ere.
Zona edo eremu bakoitzeko hirigintza arauek zehazten dute hirigintza baimena eman daitekeen urbanizazio jakin baterako. Zonifikazioak lurzoruaren erabilera zuzen eta baldintzatu batzuk zehatz ditzake. Adibidez, lurrak zatitzeko orubeen neurria, edo eraikinen forma eta eskala adieraz ditzake. Halako jarraibideak funtsezkoak izan daitezke hiri hazkundea eta garapena bideratzeko. Zonifikazioa da herrialde garatuetako tokiko gobernuek gehien erabiltzen duten hirigintzako plangintza erregulatzailearen metodoa.

## Erreferentziak

* ↑ (Ingelesez) Council, National Research. (2008-10-15). Urban Stormwater Management in the United States. ISBN 978-0-309-12539-0. (Noiz kontsultatua: 2022-12-21).
* ↑ R.W. Caves (2004) Encyclopedia of the City. Londres, Routledge, ISBN 978-0415862875. 784. or.

## Ikus, gainera

* Hirigintza
* Hirigintza partzelazio

## Kanpo estekak

* Zoning Point Ameriketako Estatu Batuetako hiri bakoitzaren zonifikazio bilatzailea.
* Datuak: Q702232
# Washington udalerria, Buena Vista konderria (Iowa)

Washington udalerria Ameriketako Estatu Batuetako Iowa estatuko udalerri bat da, Buena Vista konderrian. Azken zentsuaren arabera 516 biztanle zituen, 34.81 milia karratu (90.2 km$^2$) eremuan.

## Ekonomia

2020ko zentsuaren arabera, Washington udalerriak 248 etxebizitza zeuden. Per capita diru-sarrerak 38.633 estatubatuar dolar ziren.

## Kanpo estekak

* Datuak: Q2221604
# Washington udalerria, Cass konderria (Indiana)

Washington udalerria Ameriketako Estatu Batuetako Indiana estatuko udalerri bat da, Cass konderrian. Azken zentsuaren arabera 1.557 biztanle zituen, 35.34 milia karratu (91.5 km$^2$) eremuan.

## Ekonomia

2020ko zentsuaren arabera, Washington udalerriak 536 etxebizitza zeuden. Per capita diru-sarrerak 36.726 estatubatuar dolar ziren.

## Kanpo estekak

* Datuak: Q7972363
* Multimedia: Washington Township, Cass County, Indiana / Q7972363
# Washington udalerria, Brown konderria (Indiana)

Washington udalerria Ameriketako Estatu Batuetako Indiana estatuko udalerri bat da, Brown konderrian. Azken zentsuaren arabera 5.164 biztanle zituen, 102 milia karratu (260 km$^2$) eremuan.

## Ekonomia

2020ko zentsuaren arabera, Washington udalerriak 2203 etxebizitza zeuden. Per capita diru-sarrerak 36.084 estatubatuar dolar ziren.

## Kanpo estekak

* Datuak: Q7972359
* Multimedia: Washington Township, Brown County, Indiana / Q7972359
# Washington udalerria, Carroll konderria (Indiana)

Washington udalerria Ameriketako Estatu Batuetako Indiana estatuko udalerri bat da, Carroll konderrian. Azken zentsuaren arabera 551 biztanle zituen, 29.84 milia karratu (77.3 km$^2$) eremuan.

## Ekonomia

2020ko zentsuaren arabera, Washington udalerriak 328 etxebizitza zeuden. Per capita diru-sarrerak 25.943 estatubatuar dolar ziren.

## Kanpo estekak

* Datuak: Q2840729
* Multimedia: Washington Township, Carroll County, Indiana / Q2840729
# Washington udalerria, Carroll konderria (Illinois)

Washington udalerria Ameriketako Estatu Batuetako Illinois estatuko udalerri bat da, Carroll konderrian. Azken zentsuaren arabera 317 biztanle zituen, 39.74 milia karratu (102.9 km$^2$) eremuan.

## Ekonomia

2020ko zentsuaren arabera, Washington udalerrian 194 etxebizitza zeuden. Per capita diru-sarrerak 33.681 estatubatuar dolar ziren.

## Kanpo estekak

* Datuak: Q986784
# Washington udalerria, Carroll konderria (Iowa)

Washington udalerria Ameriketako Estatu Batuetako Iowa estatuko udalerri bat da, Carroll konderrian. Azken zentsuaren arabera 259 biztanle zituen, 35.1 milia karratu (91 km$^2$) eremuan.

## Ekonomia

2020ko zentsuaren arabera, Washington udalerriak 119 etxebizitza zeuden. Per capita diru-sarrerak 40.307 estatubatuar dolar ziren.

## Kanpo estekak

* Datuak: Q2221825
# Washington udalerria, Carroll konderria (Ohio)

Washington udalerria Ameriketako Estatu Batuetako Ohio estatuko udalerri bat da, Carroll konderrian. Azken zentsuaren arabera 1.116 biztanle zituen, 67.4 milia karratu (175 km$^2$) eremuan.

## Ekonomia

2020ko zentsuaren arabera, Washington udalerriak 540 etxebizitza zeuden. Per capita diru-sarrerak 32.886 estatubatuar dolar ziren.

## Kanpo estekak

* Datuak: Q924612
* Multimedia: Washington Township, Carroll County, Ohio / Q924612
# Washington udalerria, Brown konderria (Ohio)

Washington udalerria Ameriketako Estatu Batuetako Ohio estatuko udalerri bat da, Brown konderrian. Azken zentsuaren arabera 2.262 biztanle zituen, 58.6 milia karratu (152 km$^2$) eremuan.

## Ekonomia

2020ko zentsuaren arabera, Washington udalerriak 904 etxebizitza zeuden. Per capita diru-sarrerak 24.453 estatubatuar dolar ziren.

## Kanpo estekak

* Datuak: Q514283
* Multimedia: Washington Township, Brown County, Ohio / Q514283
# Washington udalerria, Buchanan konderria (Iowa)

Washington udalerria Ameriketako Estatu Batuetako Iowa estatuko udalerri bat da, Buchanan konderrian. Azken zentsuaren arabera 4.249 biztanle zituen, 36.4 milia karratu (94 km$^2$) eremuan.

## Ekonomia

2020ko zentsuaren arabera, Washington udalerriak 2011 etxebizitza zeuden. Per capita diru-sarrerak 39.151 estatubatuar dolar ziren.

## Kanpo estekak

* Datuak: Q690498
* Multimedia: Washington Township, Buchanan County, Iowa / Q690498
# Washington udalerria, Butler konderria (Iowa)

Washington udalerria Ameriketako Estatu Batuetako Iowa estatuko udalerri bat da, Butler konderrian. Azken zentsuaren arabera 326 biztanle zituen, 36.14 milia karratu (93.6 km$^2$) eremuan.

## Ekonomia

2020ko zentsuaren arabera, Washington udalerriak 171 etxebizitza zeuden. Per capita diru-sarrerak 30.359 estatubatuar dolar ziren.

## Kanpo estekak

* Datuak: Q2221063
# Zestodo

Zestodoak (Cestoda) platihelminteen filumeko zenbait animalia metazooez esaten da. Animalia bizkarroiak dira, ugaztunen barrunbeetan bizi direnak. Egituraz luzexkak dira, digestio-aparaturik gabeak.
Zestodoak digeritzen hasitako elikagaiez inguratuta egoten dira digestio-aparatuan, eta beren gorputz-azal guztitik elikadura xurgatzeko gai dira. Gorputza buruaz, heltzeko kakoez eta arraren eta emearen ugal sistemak dituzten eraztunez edo segmentuz eratua dute. Zestodoen bizitza-zikloan bi ostalari behar dira, lehenengoa bigarrenaren harraparia, jalea, izan ohi delarik. Segmentu helduak, milaka arrautza ernaldu dituztela, gorotzetan ateratzen dira lehenengo ostalariaren gorputzetik; arrautzetatik enbrioiak ernetzen dira, gero larba bihurtu eta bigarren ostalariaren hesteetan bizkarroi bihurtzen dira. 13 ordena bereizten dira zestodoen artean: tetrafilidoak, ziklofilidoak eta nipoteniidoak, besteak beste. Tenia da klase honetako animaliarik ezagunena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q159715
* Multimedia: Cestoda / Q159715
* Espezieak: Cestoda
* ↑ «Tapeworm Eggs Discovered in 270-Million-Year-Old Fossil Shark Feces» ScienceDaily 2013-1-30.
# Zesura Euskal Rap

Zesura Euskal Rap, Ordizian (Gipuzkoa) sortutako rap taldea da.

## Ibilbidea

Talda 2015ean sortu zen eta urte bereko irailean Euskal Hip Hop Herriak txapelketa irabazi zuten. 2017an atera dute beren aurreneko lana, Gure Garaia.

## Diskografia

* Gure Garaia (2017)

## Erreferentziak

* ↑ Zesuraren garaia. (Noiz kontsultatua: 2017-07-29).

## Kanpo estekak

* www.cdbaby.com
* Datuak: Q61361104
# Zestoako udaletxea

Zestoako udaletxea Gipuzkoako Zestoa udalerrian dagon Udalaren egoitza da. Foru plazako 1. zenbakian dago. 1964ean Gipuzkoako kultura ondasuna izendatu zuten.

## Ikus gainera

* Gipuzkoako kultura ondasunak

## Kanpo estekak

* Zestoako Udalaren webgunea (Gaztelaniaz)
* Datuak: Q25474210
* Multimedia: Town hall of Zestoa / Q25474210